ai4bharat/Pralekha huggingface dataset:
शिक्षा मंत्रालय
जम्मू-कश्मीर छात्र विनिमय कार्यक्रम ‘मैत्री यात्रा’ संपन्न हुआ
जम्मू-कश्मीर छात्र विनिमय कार्यक्रम ‘मैत्री यात्रा’ का समापन समारोह आज राष्ट्रीय बाल भवन में संपन्न हो गया। छात्र विनिमय कार्यक्रम का आयोजन मानव संसाधन विकास मंत्रालय द्वारा जम्मू-कश्मीर के नौजवानों को भारत के विभिन्न भागों की संस्कृति, भाषा और विकास गाथाओं से अवगत कराने के लिए आयोजित किया गया। केन्द्रीय मानव संसाधन विकास मंत्री श्री प्रकाश जावड़ेकर समारोह में मुख्य अतिथि थे। मानव संसाधन राज्य मंत्री डॉ. सत्यपाल सिंह और जम्मू-कश्मीर के शिक्षा मंत्री श्री सैयद मुहम्मेद अल्ताफ बुखारी भी इस अवसर पर उपस्थित थे।
इस अवसर पर श्री जावड़ेकर ने कहा कि इस कार्यक्रम का उद्देश्य जम्मू-कश्मीर के युवाओं को बाकी देश से जोड़ना है और भाईचारे तथा सद्भाव को बढ़ावा देना है। उन्होंने इसमें बढ़-चढ़कर हिस्सा लेने, सीखने और एक-दूसरे के साथ जानकारियों को साझा करने के लिए विद्यार्थियों के प्रयासों की सराहना की। उन्होंने कश्मीरी दोस्तों के ठहरने लिए अपनी कक्षाएं खाली करके ‘अतिथि देवो भव’ की सच्ची भावना प्रदर्शित करने वाले राष्ट्रीय बाल भवन के विद्यार्थियों की सराहना की।
श्री जावड़ेकर ने कहा कि सरकार ऐसी प्रणाली तैयार कर रही है जो सभी विद्यार्थियों को एमसमान अवसर उपलब्ध कराएगी जिससे सभी राष्ट्रनिर्माण में अपना योगदान कर सकेंगे। उन्होंने यह भी बताया कि दिल्ली के स्कूलों के 500 बच्चे गर्मियों में जम्मू-कश्मीर की यात्रा करेंगे।
समारोह में अपने भाषण में मानव संसाधन राज्य मंत्री डॉ. सत्यपाल सिंह ने प्रेम, शांति और सद्भाव के संदेश के प्रचार के लिए जम्मू-कश्मीर के छात्रों की सराहना करते हुए कहा कि उन्होंने जो कुछ किया वह शायद सरकार के कदमों से भी संभव न हो पाता। उन्होंने कहा कि शिक्षा और सीखनाआज के समाज की दो अतयंत महत्वपूर्ण प्रक्रियाएं हैं क्योंकि आज के नौजवान ही कल के नेता बनेंगे.
इस अवसर पर अपने भाषण में जम्मू-कश्मीर के शिक्षा मंत्री ने मानव संसाधन विकास मंत्रालय के प्रयासों की सराहना करते हुए छात्र विनिमय कार्यक्रम के संचालन के लिए कृतज्ञता व्यक्त की और कहा कि इससे देश का सामाजिक ताना-बाना मजबूत होगा। उन्होंने यह भी कहा कि जम्मू-कमश्मीर के बच्चों को राष्ट्रीय बाल भवन के बच्चों ने सचमुच की जादू की झप्पी दी।
जम्मू-कश्मीर के स्कूलों के नौवीं से बारहवीं तक के 500 विद्यार्थी 50 सुपरवाइजरों के साथ 18 जनवरी 2018 को दिल्ली पहुंचे। इनमें से 300 बाल भवन में ठहरे और 100-100 दो केन्द्रीय विद्यालयों और दो नवोदय विद्यालयों में रुके।
इन 500 बच्चों में सरकारी और प्राइवेट दोनों ही तरह के स्कूलों के बच्चे शामिल थे। सरकारी स्कूल के 10 बच्चों के साथ प्राइवेट स्कूल के एक बच्चे को लेकर टोलियां बनायी गयीं। बच्चों ने तीन दिन स्कूलों में बिताए। 20 जनवरी 2018 को वे अपने मार्गदर्शक साथी के साथ दिल्ली दर्शन के लिए गये और चिडि़याघर, राजघाट और लालकिला समेत ऐतिहासिक और सांस्कृतिक महत्व के कई स्थानों को देखा।
जम्मू-कश्मीर के बच्चे दिल्ली विश्वविद्यालय, आईआईटी दिल्ली, रेलवे म्यूजियम, मदर डेरी संयंत्र, मैट्रो की सवारी, पीवीआर वसंत कुंज में फिल्म देखने, जादू का शो देखने के लिए भी गये। उन्होंने भव्य गणतंत्र दिवस समारोह भी देखा. इन बच्चों ने जम्मू-कश्मीर के कई सांस्कृतिक गीत भी गाए। मैत्री यात्रा की कुछ झलकियां समापन समारोह में भी दिखायी गयीं।
प्रधानमंत्री कार्यालय
प्रधानमंत्री श्री नरेन्द्र मोदी ने पूर्व प्रधानमंत्री चौधरी चरण सिंह को उनकी जयंती के अवसर पर श्रद्धा-सुमन अर्पित किए
(प्रधानमंत्री श्री नरेन्द्र मोदी ने पूर्व प्रधानमंत्री चौधरी चरण सिंह को उनकी जयंती के अवसर पर श्रद्धा-सुमन अर्पित किए।
चौधरी चरण सिंह को उनकी जयंती पर याद करते हुए प्रधानमंत्री ने कहा कि जब भी मेहनती किसानों के अधिकारों की रक्षा करने की बात सामने आई, तो वे मजबूती से खड़े रहे। उन्होंने हाशिए पर खड़े लोगों के सशक्तिकरण के लिए भी अथक प्रयास किया। वह भारत के लोकतांत्रिक मूल्यों को मजबूत बनाने में भी सबसे आगे रहे।
प्रधानमंत्री कार्यालय
प्रधानमंत्री ने राष्ट्रपति श्री राम नाथ कोविंद के लिए संसद में आयोजित विदाई कार्यक्रम में भाग लिया
प्रधानमंत्री श्री नरेन्द्र मोदी ने आज राष्ट्रपति श्री रामनाथ कोविंद के लिए संसद में आयोजित विदाई कार्यक्रम में भाग लिया।
एक ट्वीट में प्रधानमंत्री ने कहा:
"आज, राष्ट्रपति कोविंद जी के लिए संसद में आयोजित विदाई कार्यक्रम में भाग लिया। इसमें विभिन्न दलों के मंत्रियों और नेताओं ने भाग लिया।"
विद्युत मंत्रालय
पीओएसओसीओ ने दूसरे टीकाकरण शिविर का आयोजन किया जिसमें ऊर्जा क्षेत्र से जुड़े सार्वजनिक उपक्रमों के 300 कर्मचारियों का टीकाकरण किया गया
भारतीय ग्रिड ऑपरेटर पीओएसओसीओ ने बुधवार को दूसरे कोविड टीकाकरण अभियान का आयोजन किया, जिसमें ऊर्जा मंत्रालय के अंतर्गत आने वाले विभिन्न सार्वजनिक उपक्रमों के 300 से अधिक कर्मचारियों का टीकाकरण करवाया गया।
इस अभियान का आयोजन पावर सिस्टम ऑपरेशन निगम ने अपोलो अस्पताल, दिल्ली के साथ मिलकर संयुक्त रूप से किया, जिसमें कोविशील्ड टीके की पहली और दूसरी खुराक लोगों को लगाई गई।
इस अभियान के अंतर्गत ऊर्जा क्षेत्र से जुड़ी सीपीएसई और संगठनों जिसमें पीओएसओसीओ, पीजीसीआईएल, एनआरपीसी, सीईए, सीईआरसी और एमओपी इत्यादि के नियमित तथा संविदा कर्मचारियों और उनके परिवार के सदस्यों का टीकाकरण किया गया।
टीकाकरण अभियान के दौरान सामाजिक दूरी, हैंड सैनिटाइजेशन सहित सभी सुरक्षा नियमों का पालन किया गया। लोगों द्वारा सभी प्रक्रियाओं और सावधानियों का पालन करने के बारे में निर्देशित हेतु उचित पोस्टर सभी जगह प्रदर्शित किए गए।
इस टीकाकरण अभियान का आयोजन कटवारिया सराय, नई दिल्ली स्थित राष्ट्रीय भार प्रेषण केंद्र  कार्यालय परिसर में किया गया। ऊर्जा, नवीन और नवीकरणीय ऊर्जा मंत्री श्री आर.के. सिंह और ऊर्जा सचिव श्री आलोक कुमार, ऊर्जा क्षेत्र की सभी पीएसयू और संस्थाओं से अपने सभी कर्मचारियों के तत्काल आधार पर टीकाकरण के लिए प्रोत्साहित करते रहे हैं।
पीओएसओसीओ ने इससे पहले 11 मई, 2021 को इसी तरह का टीकाकरण अभियान चलाया था जिसमें ऊर्जा क्षेत्र के कर्मचारियों और उनके परिवार के सदस्यों के साथ-साथ संविदा कर्मचारियों को टीके की पहली खुराक दी गई थी।
पीओएसओसीओ, ऊर्जा मंत्रालय के तहत भारत सरकार का एक पूर्ण स्वामित्व वाला 'अनुसूची ए' का एक उद्यम है। यह संगठन विश्वसनीय, कुशल और सुरक्षित तरीके से ग्रिड का एकीकृत संचालन सुनिश्चित करने के लिए उत्तरदायी है। इसमें पांच क्षेत्रीय भार प्रेषण केंद्र  और राष्ट्रीय भार प्रेषण केंद्र  शामिल हैं।
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 193.53 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 13.56 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। राष्ट्रव्यापी कोविड 19 टीकाकरण अभियान 16 जनवरी,2021 को प्रांरभ हुआ था। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,93,53,58,865
|
|
शेष टीके
|
|
13,56,98,610
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की लगभग 193.53 करोड़  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 13.56 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
संस्कृति मंत्रालय
केंद्रीय मंत्री बिश्वेश्वर टुडु ने पुरी, ओडिशा में 20वें लोक मेले और 13वें कृषि मेले का उद्घाटन किया
पांच दिवसीय मेले में कृषि के क्षेत्र में आदिवासी कला, संस्कृति और नवाचार को प्रदर्शित किया जाएगा
जनजातीय मामले और जल शक्ति राज्य मंत्री श्री बिश्वेश्वर टुडु ने आज पुरी, ओडिशा के सारधबली में 20वें लोक मेले  और 13वें कृषि मेले का उद्घाटन किया। दोनों मेलों का उद्देश्य आदिवासी संस्कृति के संरक्षण के साथ ही कृषि में नवाचार को बढ़ावा देना है। ये मेले पांच दिन तक चलेंगे और 24 जून को समाप्त होंगे।
मेले का उद्घाटन करते हुए, श्री टुडु ने इस आयोजन और पिछले दो दशकों से समृद्ध आदिवासी कला और संस्कृति को संरक्षित करने की दिशा में बहुमूल्य प्रयासों के लिए आयोजकों को धन्यवाद दिया। उन्होंने सभी से कृषि मेले में लगे स्टॉलों को देखने और कृषि क्षेत्र में दिखाए गए नवाचार और तकनीक के बारे में जानकारी हासिल करने का आग्रह किया। मंत्री ने राज्य में आदिवासियों के उत्थान के लिए केंद्र सरकार की ओर से सभी प्रकार के सहयोग का आश्वासन दिया।
सभा को संबोधित करते हुए, ओडिशा के कृषि मंत्री श्री रणेंद्र प्रताप स्वैन ने कहा कि ओडिशा आदिवासी संस्कृति से समृद्ध है और राज्य की अर्थव्यवस्था में उनका योगदान महत्वपूर्ण है। उन्होंने आगे कहा कि ओडिशा कृषि में भी एक अग्रणी राज्य है और यह चावल व अन्य फसलों का भरपूर उत्पादन करता है।
20वें लोक मेले 2022 का उद्देश्य आदिवासी संस्कृति के महत्व पर जोर देना और इसकी मौलिकता एवं विशिष्टता को स्थापित करना है। इस मेले के माध्यम से आदिवासी समुदायों के समूहों और व्यक्तिों को अपनी संस्कृति को संरक्षित करने को लेकर अपनी प्रतिभा दिखाने में मदद का प्रयास किया जा रहा है।
उधर, 13वां कृषि मेला कृषि से संबंधित नवाचारों, उत्पादों, समाधानों और सेवाओं के साथ ही सभी संगठनों और कंपनियों के लिए बेहतरीन मंच उपलब्ध करा रहा है। प्रदर्शनी में कृषि और संबंधित उद्योग से सभी जैसे- निर्माताओं, डीलरों, व्यापारियों, निर्यातकों और कृषि, फूलों की खेती, जलीय कृषि, रेशम उत्पादन आदि क्षेत्रों के प्रतिनिधि शामिल होंगे।
उद्घाटन समारोह में आज खंडपारा विधायक और संबाद समूह के संस्थापक श्री सौम्य रंजन पटनायक और पुरी के विधायक श्री जयंत कुमार सारंगी सहित अन्य विशिष्ट व्यक्ति शामिल हुए। मेलों का आयोजन गैर-लाभकारी संस्था श्री श्रीक्षेत्र सूचना  की ओर से किया जा रहा है।
वित्त मंत्रालय
पूंजीगत व्यय को बढ़ावा देने और वेंडरों को जल्द भुगतान सुनिश्चित करने के लिए सीपीएसई प्रमुखों के साथ वित्त मंत्रालय की बैठक
मंत्रालयों और सीपीएसई के लिए बड़ी बुनियादी ढ़ांचा परियोजनाओं की प्रगति पर लगातार नजर रखेगा वित्त मंत्रालय
बाजार में नकदी प्रवाह बढ़ाने के लिए केन्द्र सरकार के पूंजीगत व्यय को बढ़ावा देने के क्रम में वित्त मंत्रालय ने आज महारत्न और नवरत्न केन्द्रीय सार्वजनिक उपक्रमों  और वित्त सलाहकारों  के प्रमुखों के साथ बैठक की। बैठक की सह-अध्यक्षता आर्थिक मामलों के विभाग में सचिव श्री अतानु चक्रवर्ती और व्यय विभाग में सचिव श्री जी. सी. मुर्मु ने की।
बैठक के दौरान निम्नलिखित तीन क्षेत्रों की समीक्षा की गईः-
- विभिन्न सीपीएसई और मंत्रालयों के पूंजीगत व्यय। व्यय योजनाओं और निवेश गतिविधियों की गति की सराहना की गई।
- खरीद एवं अन्य अनुबंधों के लिए समय पर भुगतान सुनिश्चित करने के लिए समयबद्ध तरीके से धन के आवंटन की निगरानी।
- बकाये भुगतान के लिए समाधान, जो विवादों के कारण टाल दिए गए थे।
वित्तमंत्रालय विभिन्न मंत्रालयों और सीपीएसई के लिए बड़ी बुनियादी ढ़ांचा परियोजनाओं की प्रगति पर लगातार नजर रखेगा और इस संबंध में बैठकें भी आयोजित करेगा। इस उद्देश्य से मंत्रालय एक डैसबोर्ड विकसित करेगा जहां सभी मंत्रालय समय-समय पर आंकड़े अपलोड करेंगे।
पिछले सप्ताह के दौरान सचिव  और सचिव  ने भी बड़े सीपीएसई के प्रमुखों और सूक्ष्म, लघु एवं मझोले उद्यम मंत्रालय तथा सार्वजनिक उपक्रम मंत्रालय के अधिकारियों के साथ एक बैठक की सह-अध्यक्षता की।
सरकार ने अर्थव्यवस्था को सुदृढ़ करने के लिए एक बहु-आयामी रणनीति तैयार की है। इस क्रम में सार्वजनिक क्षेत्र के कुछ बैंकों के विलय और बैंकों में 70,000 करोड़ रुपए की पूंजी डालने की घोषणा की गई है। उम्मीद की गई है कि नकदी प्रवाह बढ़ने से निवेश चक्र को गति मिलेगी और आवास जैसे दबावग्रस्त क्षेत्रों में सुधार होगा। स्टार्टअप को एंजल टैक्स से छूट दी गई है। वाहन क्षेत्र के संकट को भी तमाम उपायों के जरिए दूर करने की कोशिश की जा रही है।
प्रधानमंत्री कार्यालय
ग्लासगो, यूके में सीओपी26 की पृष्ठभूमि में प्रधानमंत्री की नेपाल के प्रधानमंत्री के साथ बैठक
2 नवंबर 2021 को ग्लासगो, यूके में सीओपी26 शिखर सम्मेलन की पृष्ठभूमि में प्रधानमंत्री श्री नरेन्द्र मोदी ने नेपाल के प्रधानमंत्री माननीय श्री शेर बहादुर देउबा से मुलाकात की।
दोनों नेताओं ने कोविड-19 महामारी से निपटने के लिए चल रहे प्रयासों और अन्य क्षेत्रों में द्विपक्षीय सहयोग को मजबूत करने के तरीकों पर चर्चा की। दोनों नेताओं ने महामारी के दौरान भारत और नेपाल के बीच उत्कृष्ट सहयोग, विशेष रूप से भारत से नेपाल को टीकों, दवाओं और चिकित्सा उपकरणों की आपूर्ति तथा सीमाओं के दोनों तरफ माल के स्वतंत्र प्रवाह को सुनिश्चित करने में सहयोग का उल्लेख किया। दोनों नेता महामारी के हालात से बाहर निकलने की दिशा में मिलकर काम करने पर भी सहमत हुए।
जुलाई में देउबा के नेपाल का प्रधानमंत्री बनने के बाद प्रधानमंत्री मोदी से उनकी यह पहली मुलाकात थी। देउबा के कार्यभार संभालने के बाद पीएम मोदी से उनकी टेलीफोन पर बातचीत हुई थी।
एमजी/एएम/एएस
(
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 204.34 करोड़ टीके लगाए जा चुके हैं
बीते चौबीस घंटों में 8,34,167 टीके लगाए गए
भारत में सक्रिय मरीजों की संख्या 1,43,989 है
सक्रिय मामलों की दर 0.33 प्रतिशत है
स्वस्थ होने की वर्तमान दर 98.48 प्रतिशत है
बीते चौबीस घंटों में 16,112 लोग स्वस्थ हुए,अब तक स्वस्थ हुए कुल लोगों की संख्या 4,33,65,890 है
पिछले 24 घंटों में 16,464 नए मामले सामने आए
दैनिक सक्रिय मामलों की दर 6.01 प्रतिशत है
साप्ताहिक सक्रिय मामलों की दर 4.80 प्रतिशत है
अब तक 87.54 करोड़ जांच की जा चुकी हैं,बीते चौबीस घंटों में 2,73,888 जांच की गई
|
कृषि एवं किसान कल्याण मंत्रालय
|
कृषि, सहकारिता एवं किसान कल्याण विभाग, भारत सरकार द्वारा की गई गतिविधियाँ
कृषि, सहकारिता एवं किसान कल्याण विभाग, भारत सरकार लाकडाउन अवधि के दौरान क्षेत्र स्तर पर किसानों और कृषि गतिविधियों को सुविधाजनक बनाने के लिए कई उपाय कर रही है। अद्यतन स्थिति निम्नलिखित हैः
- रबी सीजन 2020 के दौरान, वर्तमान में बीस  राज्यों में न्यूनतम समर्थन मूल्य पर दलहन और तिलहन की खरीद की जा रही है। नेफेड और एफसीआई द्वारा 1,67,570.95 मीट्रिक टन दलहन और 1,11,638.52 मीट्रिक टन तिलहन की खरीद की गई है, जिसका मूल्य 1313 करोड़ रुपये है और इस माध्यम से 1,74,284 किसान लाभान्वित हुए हैं।
- पूर्वोत्तर क्षेत्र में अंतरराज्यीय आवाजाही के साथ-साथ आवश्यक वस्तुओं, फलों और सब्जियों की आपूर्ति और कीमतों की निगरानी के लिए एक अलग सेल का गठन भी किया गया है।
- कृषि एवं किसान कल्याण मंत्रालय महाराष्ट्र के उत्पादन क्षेत्रों से दूसरे राज्यों में प्याज की आपूर्ति के लिए महाराष्ट्र मंडी बोर्ड के संपर्क में है। वर्तमान में, नासिक जिले के अंतर्गत आने वाले एपीएमसी देश के विभिन्न हिस्सों जैसे; दिल्ली, हरियाणा, बिहार, तमिलनाडु, पंजाब, कोलकाता, जम्मू और कश्मीर, कर्नाटक, उड़ीसा, गुजरात, उत्तर प्रदेश, असम, राजस्थान, मध्य प्रदेश आदि में औसतन 300 ट्रक प्रतिदिन नियमित तौर पर भेज रही है।
- मंत्रालय ने थोक बाजारों को कम करने और आपूर्ति श्रृंखला को बढ़ावा देने के लिए कई कदम उठाए हैं। राष्ट्रीय कृषि बाजार  पोर्टल को दो  नए मॉड्यूल अर्थात  गोदाम आधारित ट्रेडिंग मॉड्यूल और  किसान निर्माता संगठन  मॉड्यूल को जोड़कर फिर से तैयार किया गया है। वेयरहाउस आधारित ट्रेडिंग मॉड्यूल किसानों को वेयरहाउसिंग डेवलपमेंट एंड रेगुलेटरी अथॉरिटी  द्वारा पंजीकृत बाजारों में अधिसूचित गोदामों से अपनी उपज बेचने में सक्षम बनाता है। एफपीओ ट्रेडिंग मॉड्यूल एफपीओ को संग्रह केंद्रों से उनकी उपज चित्र/गुणवत्ता पैरामीटर के साथ ऑन-लाइन बिड के लिए भौतिक रूप से मंडियों तक पहुंचाये बिना अपलोड करने में सक्षम बनाता है। अब तक 12 राज्यों  के एफपीओ ने व्यापार में भाग लिया है।
- झारखंड जैसे राज्यों ने ई-नाम प्लेटफॉर्म के माध्यम से फार्म-गेट ट्रेडिंग शुरू की है, जिसके अंतर्गत किसान एपीएमसी तक पहुंचे बिना ऑनलाइन बोली लगाने के लिए अपनी उपज का विवरण तस्वीर सहित अपलोड कर रहे हैं। इसी तरह, ई-नाम के अंतर्गत व्यापार के लिए एफपीओ भी संग्रह केंद्रों से अपनी उपज का विवरण अपलोड कर रहे हैं।
- हाल ही में ई-नाम प्लेटफॉर्म पर लॉजिस्टिक एग्रीगेटर्स के उबराइज़ेशन मॉड्यूल का शुभारंभ किया गया है। इससे व्यापारियों को मंडी से लेकर अन्य कई स्थानों पर कृषि उपज के तेजी से आवागमन हेतु अपने आसपास के क्षेत्र में उपलब्ध ट्रांसपोर्टरों का पता लगाने में मदद मिलेगी। इस मॉड्यूल से पहले से ही 11.37 लाख से अधिक ट्रक और 2.3 लाख ट्रांसपोर्टर जुड़े हुए हैं।
वित्त मंत्रालय
वित्त वर्ष 2018-19 के लिए जनवरी 2019 तक सरकार का मासिक लेखा प्रकाशित
केन्द्र सरकार का जनवरी 2019 तक का मासिक लेखा सम्मिलित कर लिया गया है और उसकी रिपोर्टें प्रकाशित कर दी गई है। इसकी विशेषताएं नीचे दी गई हैं :
सरकार को जनवरी 2019 तक 12,30,737 करोड़ रुपये  प्राप्त हुए, जिसमें 10,19,288 करोड़ रुपये का राजस्व , 1,62,126 करोड़ रुपये गैर-कर राजस्व और 49,323 करोड़ रुपये की गैर-ऋण पूंजीगत प्राप्तियां शामिल हैं। गैर-ऋण पूंजीगत प्राप्तियों में ऋणों की वसूली  और सार्वजनिक क्षेत्र के उपक्रमों का विनिवेश  शामिल हैं।
इस अवधि तक भारत सरकार द्वारा करों के हिस्से के अंतरण के रूप में राज्य सरकारों को 5,41,738 करोड़ रुपये हस्तांतरिक किए गए, जो पिछले वर्ष 2017-18 की इसी अवधि से 60,261 करोड़ रुपये अधिक है।
सरकार द्वारा किया गया कुल व्यय 20,01,582 करोड़ रुपये  है, जो राजस्व लेखे पर 17,71,851 करोड़ रुपये और पूंजीगत लेखे पर 2,29,731 करोड़ रुपये है। कुल राजस्व व्यय में से 4,63,325 करोड़ रुपये ब्याज भुगतानों और 2,59,900 करोड़ रुपये प्रमुख सब्सिडी के रूप में है।
-----
आर.के.मीणा/एएम/केपी/वाईबी –
(Visitor Counter : 219
स्वास्थ्य एवं परिवार कल्याण मंत्रालय
भारत में कोविड-19 टीकाकरण कवरेज का कुल आंकड़ा 106.14 करोड़ के पार पहुंचा
पिछले 24 घंटों में 68 लाख से अधिक कोविड रोधी टीके लगाए गये
स्वस्थ होने की वर्तमान दर 98.20 प्रतिशत है
पिछले 24 घंटों में 12,830 नये मामले सामने आए
भारत में सक्रिय मामलों की कुल संख्या 1,59,272 है, जो पिछले 247 दिनों में सबसे कम है
साप्ताहिक पॉजिटिविटी दर  पिछले 37 दिनों से दो प्रतिशत से नीचे बनी हुई है
पिछले 24 घंटों के दौरान टीके की 68,04,806 खुराकें देने के साथ ही भारत ने 106.14 करोड़ से अधिक कोविड रोधी टीके लगाने की महत्वपूर्ण उपलब्धि हासिल कर ली है। आज सुबह सात बजे तक की अस्थायी रिपोर्ट के अनुसार देश का कोविड-19 टीकाकरण कवरेज 1,06,14,40,335 के आंकड़े तक पहुंच गया है। टीकाकरण की इस सफलता को 1,06,01,975 सत्रों के जरिये प्राप्त किया गया।
आज सवेरे सात बजे तक प्राप्त रिपोर्ट के अनुसार पूरा ब्यौरा इस प्रकार है:
|
|
स्वास्थ्य कर्मी
|
|
पहली खुराक
|
|
1,03,79,018
|
|
दूसरी खुराक
|
|
92,21,867
|
|
अग्रिम पंक्ति के कर्मी
|
|
पहली खुराक
|
|
1,83,71,653
|
|
दूसरी खुराक
|
|
1,59,27,866
|
|
18-44 वर्ष आयु वर्ग
|
|
पहली खुराक
|
|
41,83,92,813
|
|
दूसरी खुराक
|
|
14,17,87,899
|
|
45-59 वर्ष आयु वर्ग
|
|
पहली खुराक
|
|
17,47,82,442
|
|
दूसरी खुराक
|
|
9,62,71,341
|
|
60 वर्ष से अधिक
|
|
पहली खुराक
|
|
10,96,95,172
|
|
दूसरी खुराक
|
|
6,66,10,264
|
|
योग
|
|
1,06,14,40,335
पिछले 24 घंटों में 14,667 मरीजों के ठीक होने से स्वस्थ होने वाले मरीजों की कुल संख्या में बढ़ोतरी दर्ज की गई है , जो इस समय 3,36,55,842 है।
परिणामस्वरूप भारत में कोविड से स्वस्थ होने की वर्तमान दर इस समय 98.20 प्रतिशत है।
पिछले लगातार 126 दिनों से 50 हजार से कम दैनिक मामले आ रहे हैं। यह केंद्र और राज्यों/केंद्र शासित प्रदेशों के संयुक्त एवं सतत प्रयासों का ही परिणाम है।
पिछले 24 घंटों में कुल 12,830 नये मामले सामने आये।
सक्रिय मामलों की संख्या फिलहाल 1,59,272 है, जो पिछले 247 दिनों में सबसे कम है। सक्रिय मामले देश के कुल पॉजिटिव मामलों का इस समय 0.46 प्रतिशत हैं। जो मार्च 2020 के बाद से सबसे कम है।
देश में कोविड जांच क्षमता को लगातार बढ़ाया जा रहा है, इसके तहत पिछले 24 घंटों के दौरान कुल 11,35,142 जांच की गईं। भारत ने अब तक 60.83 करोड़ से अधिक  नमूनों की कोविड जांच की है।
एक तरफ देशभर में जांच क्षमता बढ़ाई गई, तो दूसरी तरफ साप्ताहिक पॉजिटिविटी दर इस समय 1.18 प्रतिशत है, जो पिछले 37 दिनों में 2 प्रतिशत से नीचे कायम है। दैनिक पॉजिटिविटी दर 1.13 प्रतिशत है। वह भी पिछले 27 दिनों से दो प्रतिशत से नीचे और 62 दिनों से लगातार तीन प्रतिशत से कम पर बनी हुई है।
|
स्वास्थ्य एवं परिवार कल्याण मंत्रालय
|
राष्ट्रव्यापी कोविड टीकाकरण के तहत अब तक 218.75 करोड़ से अधिक टीके लगाए जा चुके हैं
12-14 आयु वर्ग में 4.10 करोड़ से अधिक टीके की पहली खुराक लगाई गई
भारत में कोरोना के सक्रिय मामले 37,444 हैं
पिछले 24 घंटों में 3,375 नए मामले सामने आए
स्वस्थ होने की वर्तमान दर 98.73 प्रतिशत
साप्ताहिक सक्रिय मामलों की दर 1.35 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 218.75 करोड़  से अधिक हो गया।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 4.10 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,04,15,223
|
|
दूसरी खुराक
|
|
1,01,18,987
|
|
प्रीकॉशन खुराक
|
|
70,31,492
|
|
अग्रिम पंक्ति के कर्मी
|
|
पहली खुराक
|
|
1,84,36,843
|
|
दूसरी खुराक
|
|
1,77,16,742
|
||
|
प्रीकॉशन खुराक
|
|
1,36,64,775
|
|
12-14 वर्ष आयु वर्ग
|
|
पहली खुराक
|
|
4,10,40,146
|
|
दूसरी खुराक
|
|
3,18,20,494
|
|
15-18 वर्ष आयु वर्ग
|
|
पहली खुराक
|
|
6,19,49,191
|
|
दूसरी खुराक
|
|
5,30,92,044
|
|
18-44 वर्ष आयु वर्ग
|
|
पहली खुराक
|
|
56,12,92,775
|
|
दूसरी खुराक
|
|
51,58,48,445
|
|
प्रीकॉशन खुराक
|
|
9,65,65,332
|
|
45-59 वर्ष आयु वर्ग
|
|
पहली खुराक
|
|
20,40,33,015
|
|
दूसरी खुराक
|
|
19,69,80,544
|
|
प्रीकॉशन खुराक
|
|
4,91,46,850
|
|
60 वर्ष से अधिक आयु वर्ग
|
|
पहली खुराक
|
|
12,76,71,227
|
|
दूसरी खुराक
|
|
12,31,51,924
|
|
प्रीकॉशन खुराक
|
|
4,75,59,992
|
|
प्रीकॉशन खुराक
|
||
|
21,39,68,441
|
|
कुल
|
|
|
|
2,18,75,36,041
भारत में सक्रिय मामले आज 37,444 हैं। सक्रिय मामले, कुल पॉजिटिव मामलों के 0.08 प्रतिशत हैं।
नतीजतन, भारत में स्वस्थ होने की दर 98.73 प्रतिशत है। पिछले 24 घंटों में 4,206 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,40,28,370 हो गई है।
बीते 24 घंटे में कोरोना के 3,375 नए मामले सामने आएं।
पिछले 24 घंटों में कुल 2,64,127 जांच की गई हैं। भारत ने अब तक कुल 89.56 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 1.35 प्रतिशत है और दैनिक रूप से पुष्टि वाले मामलों की दर 1.28 प्रतिशत है।
कोयला मंत्रालय
कोयला खानों के शीघ्र परिचालन की सुविधा के लिए कोयला मंत्रालय ने परियोजना निगरानी इकाई का शुभारंभ किया
कोयला मंत्रालय  ने केंद्र सरकार द्वारा आवंटित कोयला खानों के शीघ्र परिचालन की सुविधा के लिए परियोजना निगरानी इकाई  का शुभारंभ किया।
यह ईज ऑफ डूइंग बिजनेस को बढ़ावा देने के लिए एक महत्वपूर्ण कदम है क्योंकि यह खानों को परिचालित करने के लिए समय पर मंजूरी / अनुमति प्राप्त करने में आवंटन प्राप्त व्यक्तियों/ कंपनियों को सहायता प्रदान करेगा। इस अवसर पर कोयला मंत्रालय के सचिव श्री अनिल कुमार जैन ने एक वीडियो कॉन्फ्रेंस के माध्यम से आवंटन प्राप्त व्यक्तियों/ कंपनियों को संबोधित किया और उनसे कहा कि वे अपने मुद्दों को सुलझाने में सलाहकार की सेवाओं का स्वतंत्र रूप से उपयोग करें ताकि कोयला उत्पादन जल्द से जल्द शुरू हो सके।
कोयला खानों के परिचालन के लिए केंद्र / राज्य सरकार के प्राधिकरणों से आवश्यक विभिन्न मंजूरी प्राप्त करने में आवंटन प्राप्त व्यक्तियों/ कंपनियों को मदद करने के लिए पीएमयू को शुरू किया गया है। इससे देश में कोयला उत्पादन में तेजी आएगी।
इस कदम से वाणिज्यिक ब्लॉकों के आगामी नीलामी दौर के लिए बोलीदाताओं को आकर्षित करने में भी सहायता मिलेगी। इस उपाय से कोयला उद्योग के उत्पादन और कारोबारी माहौल में सुधार होगा।
एक पारदर्शी बोली लगाने की प्रक्रिया के माध्यम से परियोजना निगरानी इकाई  के लिए मैसर्स केपीएमजी को सलाहकार के रूप में नियुक्त किया गया है।
सड़क परिवहन एवं राजमार्ग मंत्रालय
श्री नितिन गडकरी ने इंफ्रास्ट्रक्चर फर्म, सड़क सुरक्षा, आईटी समाधान और सड़क अवसंरचना जैसे उभरते अवसरों में भारत और ऑस्ट्रेलिया के बीच साझेदारी और सहयोग पर केंद्रित उद्योग गोलमेज सम्मेलन में ऑस्ट्रेलियाई उद्योग प्रतिनिधियों के साथ बातचीत की
केंद्रीय सड़क परिवहन एवं राजमार्ग मंत्री श्री नितिन गडकरी ने आज सिडनी में ऑस्ट्रेड द्वारा आयोजित उद्योग गोलमेज सम्मेलन में ऑस्ट्रेलियाई उद्योग प्रतिनिधियों के साथ एक सार्थक बातचीत और चर्चा की। गोलमेज सम्मेलन में भारत और ऑस्ट्रेलिया के बीच इंफ्रास्ट्रक्चर फर्म, सड़क सुरक्षा, आईटी समाधान और सड़क अवसंरचना जैसे उभरते अवसरों में साझेदारी और सहयोग पर ध्यान केंद्रित किया गया।
श्री गडकरी ने ऑस्ट्रेलियाई सीनेटर व सहायक जलवायु परिवर्तन और ऊर्जा मंत्री सुश्री जेनी मैकएलिस्टर के साथ बातचीत की। श्री गडकरी और सुश्री मैकएलिस्टर ने विशेष रूप से शुद्ध शून्य उत्सर्जन, परिवहन और संबंधित बुनियादी ढांचे के विकास के क्षेत्र में भारत और ऑस्ट्रेलिया के बीच द्विपक्षीय निवेश संबंधों को गहरा करने के अवसरों के बारे में चर्चा की।
श्री गडकरी ने मैक्वेरी एसेट मैनेजमेंट के एशिया प्रशांत प्रमुख श्री फ्रैंक क्वोक और उनकी टीम के साथ एक गहन चर्चा की। दोनों देशों के बीच निवेश परिदृश्य और संभावित सहयोग पर चर्चा की गई।
श्री नितिन गडकरी ने इन्फ्रास्ट्रक्चर ऑस्ट्रेलिया के मुख्य कार्यकारी अधिकारी श्री एडम कॉप और उनकी टीम के साथ एक बैठक की जिसमें ऑस्ट्रेलियाई अवसंरचना उद्योग के अग्रणियों के साथ भारतीय अवसंरचना और परिवहन क्षेत्र में अवसरों और संभावित सहयोग पर चर्चा की गई।
श्री गडकरी ने यूएनएसडब्ल्यू के प्रोफेसर श्री विनायक दीक्षित और आईएएचई के निदेशक श्री संजीव कुमार के साथ भी एक बैठक की। माननीय मंत्री को उन्नत परिवहन प्रौद्योगिकी और प्रणाली केंद्र  की प्रगति के बारे में बताया गया, जो आईएएचई द्वारा नोएडा में आईएएचई में इस उत्कृष्टता केंद्र की स्थापना के लिए न्यू साउथ वेल्स विश्वविद्यालय  के साथ एक समझौते पर हस्ताक्षर किए जाने के बाद बनाए जा रहे हैं। यह परियोजना हमारे देश में सड़क सुरक्षा परिदृश्य को बेहतर बनाने में मदद करेगी।
(एमजी/ एएम/केसीवी